End of Days

***End of Days*** je američki horor film redatelja Petera Hyamsa iz 1999. godine koji se bavi apokaliptičkom temom prijelaska u novo tisućljeće.

Za film, koji mu je trebao obnoviti posrnulu karijeru, Arnold Schwarzenegger dobio je honorar od 25 milijuna US dolara. Film je u SAD premijerno prikazan 24. studenog 1999. godine.

U Hrvatskoj je prikazan pod naslovom ***Početak kraja***, a u Srbiji pod naslovom ***Poslednji dani***.

## Sadržaj

U New Yorku 1979. godine, u nekoj bolnici na Manhattanu, rodila se djevojčica. Tog istog dana mladi svećenik u Vatikanu obavještava papu o njezinom dolasku na svijet. Od tog događaja Crkva strahuje već stoljećima, a strahovi se potvrde kada se otkrije da novorođena djevojčica, imenom Christine, na tijelu nosi obilježja Antikrista.

New York, 28. prosinca 1999. godine. Ljudi se pripremaju za proslavu dočeka novog tisućljeća. *Jericho Cane* (Arnold Schwarzenegger) je razočarani bivši policajac koji zajedno s partnerom *Bobbyem Chicagom* (Kevin Pollak) radi kao stručnjak za sigurnost i nadziranje. Nakon smrti žene i djeteta izgubio je volju za životom i odao se piću.

Jednom prilikom uspije spasiti mladu ženu od napadača koji su joj provalili u dom. Uskoro donaznaje da se zove *Christine* (Robin Tunney), te da cijeloga života pati od uznemirujućih vizija koja je progone. Uoči dočeka Nove godine te vizije pretvorile su se u jezivu javu. Proganja je tajanstveni muškarac, utjelovljenje samog Sotone (Gabriel Byrne), a jedini koji joj može pomoći je Cane koji je odavno izgubio vjeru.

## Uloge

* Arnold Schwarzenegger - *Jericho Cane*; bivši policajac, koji je nakon nasilnog gubitka supruge i kćeri napustio policiju i otada radi kao stručnjak za sigurnost i kontrolu. Razočaran je u život, izgubio je vjeru u Boga i ne uspije pronaći nikakav smisao i nadu u životu.

Odjednom u njegov život ulazi neobična djevojka koju progoni nepoznati muškarac, zbog čega joj Cane pokušava pomoći i nađe se u sukobu daleko većem, nego što je mogao naslutiti.
* Gabriel Byrne - *[[Satana|Sotona]]*; nepoznati muškarac kojeg je opsjeo sam Sotona koji se pokušava domoći Christine, budući da mu, prema proročanstvu, jedino ona može roditi potomka, budućeg Antikrista, i to samo ako zatrudni s njime na samu Novu godinu, početkom novog milenija.
* Robin Tunney - *Christine York*; mlada djevojka koja od rođenja pati od mračnih vizija. Prema proročanstvu, upravo ona je određena da rodi Antikrista. Kako bi se apokaliptični plan proveo u djelo, Sotona i njegovi zemaljski pomoćnici progone Christinu nastojeći je se domoći.

## Box office

Film nije ispunio očekivanja. U prvom vikendu prikazivanja ostvario je 2.593 prikazivanja i dobit od 20.523.595 US dolara. Širom svijeta zaradio je 209.300.000 US dolara.

## Muzika

Sountrack filma sadrži pjesme nekih poznatijih metal i rock bendova, poput nove postave Guns N' Rosesa predvođenih vokalom Axleom Roseom, koji su predstavili svoj singl "Oh my God", grupama The Prodigy i Limp Bizkit, te Eminemom.

### Sountrack

# "Camel Song" - Korn
# "So Long" - Everlast
# "Slow" - Professional Murder Music
# "Crushed" - Limp Bizkit
# "Oh My God" - Guns N' Roses
# "Poison" - The Prodigy
# "Superbeast (Girl On A Motorcycle Mix)" - Rob Zombie
# "Bad Influence" - Eminem
# "Nobody's Real" - Powerman 5000
# "I Wish I Had" - Stroke
# "Sugar Kane" - Sonic Youth
# "Wrong Way" - Creed

## Izvori

## Vanjske veze
* 
* 
*